Høyesterett: Ikke grunnlag for å fengsle Hussain
Advokat John Christian Elden, som forsvarer den 27 år gamle norske statsborgeren av pakistansk opprinnelse, er godt fornøyd med Høyesteretts avgjørelse. Han anket tingrettens avgjørelse om å holde islamisttalsmannen fengslet for to uker siden. - Høyesterett gir med dette kraftig korreks til lagmannsretten som etablerte sitt eget fengslingsgrunnlag som ikke stemte med faktum, sier John Christian Elden til Dagbladet. Politiet har begjært at han fortsatt blir sittende bak lås og slå. Dermed vil ikke Hussain være på frifot før lagmannsretten har behandlet saken på nytt. I avgjørelsen fra Høyesterett heter det: «Når lagmannsretten tolker utsagnene på en helt annen måte enn det som følger av en naturlig språklig forståelse av det siktede har forklart for tingretten, og det som fremstår i støtteskrivet, skulle retten ha angitt grunnlaget for sin tolkning av utsagnene». Politiet har satt inn ressurser for å kvele rekrutteringen til den radikale islamistiske grupperingen «Profetens Ummah». En av de første som har fått merke politiets prioritering er Arslan Maroof Hussain, også kjent som Ubaydullah Hussain. Han ble pågrepet 25. oktober for trusler mot to journalister. Siden han ble fengslet har politiet blitt oppmerksomme på trusler mot ytterligere én person. Politiet mener det er fare for at det kommer flere trusler fra Hussain dersom han blir løslatt.
Islamisttalsmannen Arslan Maroof Ubaydullah Hussain er fortsatt siktet for trusler, melder Dagbladet.